
L   gOÇ, 

Que  fa — «bob,  bob,  bob», 

Es  dels  amics  de  l'home  el  més  amic  de  tots. 


Es  bon  amic,  bon  companyó, 

Valent,  fidel  al  seu  amo  i  senyo; 

Es  Ileal, 

Servicial 

I  té  un  cor  d'allò 

Més  bo. 


BESTIOLES  AMIGUES 


Que  el  seu  amo  bo  digui,  si  li  té  o  si  no! 

Quan  un  hom  torna  a  caseta, 

Es  el  goç  o  la  goceta, 

La  cua  remenant  de  tan  content, 

Que,  tot  rient, 

Amb  ulls  brillants  d'emoció, 

Va  dient: 

« — Que  sigui  ben  vingut  cl  nieu  senyo!» 

BESTIOLES  AMIGUES 

El  goç, 

Que  fa — «bob,  bob,  bob>, 

Es  dels  amics  de  l'home  el  més  amic  de  tots. 

Que  el  ceguet  ho  digui,  si  és  amic  o  no! 

No  heu  vist  mai  passar  un  ceguet 

Pel  caminet 

Portant  el  seu  gocet 

A  la  mà? 

Què  fora  del  ceguet 

Sense  la  guia  del  seu  amiguet, 

Del  seu  cà? 

Camina  i  no  encepega,  el  bon  ceguet, 
Perquè  el  seu  mort  esguard  va 
Despert  dintre  les  nines  del  seu  cà... 


BESTIOLES  AMIGUES 


El  goç, 

Que  fa — «bob,  bob,  bob», 

Es  dels  amics  de  l'home  el  més  amic  de  tots. 

El  pastor  que  ho  digui,  si  ell  ho  és  o  no! 

El  pastor  se'n  va  a  la  serra,  í^'^T^Íï"* 

A/^,,«iia  serra  isolada 

Aquell; 

Tan  aprop  del  cel  plantada 

Que  sembla  lluny  de  la  terra. 

El  pastor  mena  el  remat, 
Les  ovelles  i  els  moltons 
I  també  els  mansois  xaiets, 
Les  cabres  i  els  cabridets 
Que  saltironen  bufons. 

BESTIOLES  AMIGUES 

El  pastor  mena  el  remat 

I  es  va  sentint 

EI  ninc,  ninc 

De  les  fines  esquclletes 

Dringant  per  l'aire, 

No  gaire, 

Com  campanetes... 

El  pastor  mena  el  remat. 

Mes,  veiam:  qui  guarda  les  ovelletes 

I  les  maretes. 

Dels  llops  i  dels  ossos? 

— Els  goços! 

Són  els  goços  tan  valents 

Guardians, 

Que  diuen  als  llops  errants: 

— Llops  dolents,  llops  dolents 

Que  els  remats  ens  devoreu, 
Toqueu-me  el  meu,  si  goseu! 

I,  de  lluny,  els  llops  dolents 

Se  miren  els  xais  contents 

I  reflats, 

Tan  ben  guardats. 

Per  por  dels  goços  Ileals 

I  per  por  dels  seus  uials! 

El  goç, 

Que  fa — «bob,  bob,  bob». 

Es  dels  amics  del  l'home  el  més  amic  de  tots! 

Que  el  pagès  ho  digui,  si  ell  ho  és  o  no! 

El  pagès,  cavant,  cavant 
Ha  passat  tot  el  sant  dia, 

Treballant 

Les  terres  de  la  masia, 

Les  terres  d'altri,  bon  jornaler, 

Bon  masover 

Que  d'aquella  terra  erma,  eixerreída, 

N'ha  fet  terra  de  blat,  terra  florida, 

Regal  del  propietari 

Que  a  la  fi  és  qui  es  gaudeix  d'aquell  calvari! 

I  el  pagès,  tan  bon  feiner, 
Sols  té  un  amic  verdader! 
Un  amic  fidel,  segu, 
Que  ell  s'estima  com  ningú! 

Mentres  ell  cava  l'hortet, 

Fanga  o  sembra  cl  seu  trocet, 

Qu'íetó  vora  el  cistell 

El  contempla  el  seu  gocet 

BESTIOLES  AMIGUES 


Amb  tant  d'amor, 

Dolor  i  enyor. 

Com  dient-li  amb  mirada  dolorida: 

— Quina  vida,  quina  vida! 

Pogués  treballar  per  ell! 


ÜO. 


EL  GAT 

L  gat,  dalt  la  finestra  seva, 

Al  sol,  que  està  resplendint. 
Va  dormint, 
Va  pensant. 
Va  somniant: 


—  «iOh,  encisadora  casella. 

Tota  meva,  tota  meva, 

No  n'  hi  ha  pas  d'  altre  com  ella!»... 

El  gat,  dalt  la  finestra  seva, 
Al  sol,  que  està  resplendint, 
Va  dormint, 
Va  pensant. 
Va  somniant: 

—  «Les  nits  d'hivern,  • 

Nits  d'infern, 

Quan  el  vent,  en  un  lament 

Llarg  i  lent, 

Llença  un  udol  d'agonia, 

I  la  pluja  va  caient, 

Truca  els  vidres  poc-a-poc 

I  es  destria. 

Que  és  bo  dormir  caragolat 

I  ajaçat 

Vora  el  foc. 

Lluny  de  la  flama  i  el  fum, 

BESTIOLES  AMIGUES 
Fent  «rum-rum-rum-rum-rum-rum»... 

«Oh,  encisadora  casella, 

Tota  meva,  tota  meva, 

No  n'  hi  ha  pas  d'  altre  com  ella!...» 

El  gat,  dalt  la  finestra  seva. 
Al  sol,  que  està  resplendint, 
Va  dormint. 
Va  pensant, 
Va  somniant: 

— -«No  tinc  enveja  de  res: 
Ni  dels  ocells  voladors. 
Ni  dels  cavalls  saltadors. 
Ni  dels  peixos  nedadors; 
No  tinc  enveja  de  res. 
Ni  de  ningú... 

BESTIOLES  AMIGUES 


Veiam  si  hi  pot  haver  algú 
Més  feliç  i  més  desprès, 
Tant  si  fa  sol,  plou  o  neva... 

«Oh,  encisadora  casella. 

Tota  meva,  tota  meva, 

No  n'hi  ha  pas  d'altre  com  ella!; 

El  Burret 

OLIDETS, 


Els  burrets, 

Van  seguint  els  caminets. 

Van  trescant  pels  caminals, 
Pels  llarguíssims  camí-rals. 


Porten  llenya,  porten  sacs, 
I  ho  soporten  tan  manyacs! 

Porten  coses  a  mercat, 
Dins  l'alforja  carregat. 


I  ho  transporta  bé,  el  burret, 
Amb  un  pas  tot  menudet. 


Menudet, 

Però  molt  segú; 

Seguidet, 

Que  no  l'atrapa  ningú. 


I  treballa  adelerat 

Amb  seny  i  amb  humilitat. 

Els  burrets, 

Polidets, 

Sempre  van 

Caminant 

«Tras-tras-tras» 

Treballant, 

Rumiant, 

Sense  moure's  del  seu  pas. 


Del  seu  amo  què  seria 
Sense  el  burret?  Ouè  farfa? 


Què  faria,  malhaurat. 
Sense  el  seu  fidel  criat? 

I  això  que  moltes  vegades 
El  seu  amo,  si  és  dolent, 
Me  li  venta  de  valent 
Garrotades! 


I  ell,  cl  burret  sofridó, 
No  diu  res,  el  pobriçó. 
En  els  ulls  porta  el  perdó! 


S'ha  cregut 
Molta  gent 
Que  el  burret, 
L'asenet, 

BESTIOLES  AMIGUES 


EI  ruquet, 

Es  molt  poc  intel•ligent. 


No  ho  cregueu! 
Què  us  penseu! 


Al  cap-d'avall 

Es  més  savi  que  el  cavall. 


Menja  poc, 

Menja  agram, 

Per  entretenir  la  fam: 

I  una  herveta, 

Un  lletsonet, 

Ja  fa  content  el  burrct! 

O  Os  Bous  O 


LS  bous!  Forts  i  mansois,  bous  íerms  i  bells, 


Lleons  amb  els  cors  xics  com  cors  d'ocells! 


Els  bous!  Grans  com  gegants  i  resoluts, 
Tan  útils,  tan  amics  i  tan  forçuts... 


Mireu  els  bous  tirant  amb  estrebades 
Aquelles  tan  feixugues  carretades... 

El  seu  còs  amb  l'esforç  tot  ell  tremola, 
I  el  carro  avença  i  llargament  grinyola. 


Grinyola  el  carro  amb  llangorós  lament, 
I  els  bous  amunt,  amunt  cansadament... 


I  de  nit,  per  la  via  solitària. 

El  carro  descapdella  sa  pregària... 


I  entre  la  fosca  de  la  nit  absorta. 

Sembla  que  cl  carro  plora  pel  que'l  porta. 


Mireu-se  el  bou  rodant  el  bògit  vell: 
sembla  que  el  bògit  va  plorant  per  ell... 

El  bògit  plora  i  el  bou,  cansadament, 
Roda  que  roda  sens  parà  un  moment... 


I,  cap-al-tard,  diria  aquell  que  ho  veu 
Que  l'aigüa  plora  pel  bou  que  la  treu. 


Pro  mireu,  també,  els  bous  amb  l'alegria 
De  treballà  el  terrer  a  la  llum  del  dia! 


Mireu-se'ls  amb  l'arada  amunt  i  avall, 
Llaurant  d'un  cap  a  l'altre  de  la  vall! 


I  un  cant  d'amor  remou  l'aire  que  calla: 
Es  la  Terra  cantant  pel  que  treballa!... 

L'arada  forga  a  terra  tot  passant, 

I,  mentrestant 

Descolga  el  abriulls, 

Els  bous  la  beneeixen  amb  els  ulls. 


En  sense  les  suors  dels  bous  cansats, 
No  haurien  pogut  mai  florir  els  sembrats! 


No  veuríem  les  terres  tan  florides. 
Sense  el  dolor  quiet  d'aquelles  vides!... 


Que  allà  on  els  bous  han  llaurat, 
Les  fonts  fresques  hi  han  brollat. 
Les  arbredes  s'han  vestit 
I  els  ocellets  hi  han  cantat, 

Les  belles  flors  han  florit, 
La  primavera  ha  vingut, 
El  pa  s'ha  beu  repartit 
I  els  homes  han  somrigut! 

BELLETES 

Me  nu  deté  s, 

Endreçades, 

Tafaneres, 

Feineres 

I  espavilades. 


Al  sol  d'or,  totes  daurades. 
Fiblen  de  les  flors  del  prat 


59 


BESTIOLES  AMIGUES 


El  seu  ncctar  perfumat. 
I  diuen,  quan  van  fiblant 
dins  d'un  jardí  o  d'un  verger: 
—  «Quina  olor!  Això  és  el  cel! 
Ara,  lo  que  s'ha  de  fer 
Es  convertir  l'olor  en  mel!» 


Vinga  volar, 
Sens  descansar... 
Vola  que  vola 
Sens  parar  mai... 

Per  fer  la  bresca, 
Tresca  que  tresca, 
Matí  a  la  fresca, 
Migdia  al  sol... 

Allarga  el  vol 
Fins  cap-al-tard, 
Arran  de  terra, 
Dalt  de  la  serra, 
Lluny  de  la  mar... 
Vola  que  vola 
Sens  parar  mai! 


Viure  volant, 

Zumzinejant 

I  treballant 

Dintre  el  seu  rusc... 


Com  unes  daines, 
A  voliaines, 
Fent  i  desfent 
El  seu  camí, 

Volant,  volant, 
Cantant,  cantant 


aixi: 


—  «Oh  quina  olor!  Això  és  el  cel!» 
Res  hi  ha  al  món,  res,  com  la  mel! 


Mai  l'heu  probada? 

Mai  l'heu  gustada? 

Talment, 

Es  or  dolç,  polit,  lluent. 


Com  que  té  regust  de  flors, 

De  roses  de  tota  mena. 

Que  les  abelles  han  festejat 

I  han  fiblat 

a  la  claror  del  sol  que  tot  ho  eullumena 

El  Gripau 

o  hi  ha  millor  jardiner, 
Ni  millor  hortolà,  per  mi, 
Que  el  gripau,  bon  jornaler 
Que  cuida  l'hort  i  el  jardí. 


Guardià  de  les  flors  belles, 
De  l'horta  i  del  fruiterar, 
Totjust  brillen  les  estrelles 
Surt  diligent  a  rondar... 

I  ell  que  sí,  vinga  caçar 
Destruïdores  cuquetes 
Que  maten  el  fruiterar 
I  marceixen  les  floretes. 


Per  això  estan  enfadades 
Les  flors,  si  algú  li  fa  mal 
Al  que  les  té  ben  guardades 
Amb  son  feinejar  Ileal. 

Guardià  de  les  flors  belles, 
De  l'horta  i  del  fruiterar, 
Totjust  brillen  les  estrelles 
Surt  diligent  a  rondar...' 

I  al  pobre  gripau,  gojós 
De  la  seva  feina  ingrata, 
Li  diuen  lleig,  fatigós, 
I  algú  el  perseguix  i  el  mata! 


Però  les  flors,  enfadades, 
Ploren  i  diuen  per  fi: 
—  «Ell  ens  té  tan  ben  guardades 
I  encara  el  tracteu  així?» 


Per'xò,  quan,  a  mitja  nit, 
El  gripau  esporuguit 
Passa  i  vigila  el  seu  troç, 
Per  consolar-lo,  les  flors. 

Amb  un  xiuxiueig  d'abella. 


Li  diuen  maco,  a  l'orella... 

Els  OCE.11S 


UE  són  bufons,  tan  petitets, 
Entremaliats, 
Eixelebrats, 
Esveradets, 
Esbojarrats, 
Els  ocellets! 


Passen  la  vida  cantant, 
I  volant, 
I  jogant. 

Llencen  a  l'aire  cançons 

1  refilets 
Plens  de  gràcia  i  alegria 
festejant  la  llum  del  dia! 

Que  són  bonics  i  bufons, 
Els  pobriçons, 


Vius,  innocents  ocellets! 


Passen  la  vida  volant 

I  cantant 

En  colles  alegres  i  molt  divertides 

I  quan  se  posen  a  les  branques  florides, 

Sembla  que  les  flors  vagin  refilant!... 

Que  són  bufons,  que  són  vius 
Els  ocellets 
Casadets 

Dintre  els  seus  nius, 

Criant, 

Peixant 

I  pujant 

Els  seus  fillets! 

I,  doncs,  quan  els  petitets, 
Més  crescudets 
1  plomadets, 
Salten  del  niu, 
Piu  -  piu  -  piu  -  piu. 
Molt  atrevits 
I  esbojarrats, 
pobres  ocells, 
Sempre  amb  els  pares  aprop  d'ells? 

Llavors,  els  vells 
Venen  a  dir: 

—  «V^eiam,  si  caus!  Per'qui,  per'qui! 

Poc-a-poquet, 

Que  tu  ets,  encara,  un  ocellet 

molt  petitet. 

Sí!  Sí! 

Quan  siguis  gran  ja  volaràs; 

Llavors  podràs 

Volar  amunt,  amunt,  travessar  l'aire, 

Enlaire,  enlaire. 

Pujant,  pujant, 

Cantant,  rient, 

Content, 

Tan  alt,  que  el  Sol  estigui  vora  teu. 

Oh!  dolç,  gentil  i  pobre  fillet  meu!... 

EL  LLOP  DE 

SANT  FRANCESC 

El  llop  dC 
Sant  Francesc 


^ 


W^H 


L  poble,  tot  espantat, 


Era  sortit  de  cacera 
Contra  el  gran  llop  afamat, 
Contra  la  malvada  fera 


81 


BESTIOLES  AMIGUES 


Que  se'ls  enduia  amb  les  dents 
Carniceres  i  esmolades 
Aquests  infants  innocents 
Petits  xais  de  les  remades: 


Que  assaltant  a  xics  i  grans 
Venia,  de  nit,  traidor, 
Amb  els  ulls  tot  flamejants, 
Omplint  a  tothom  de  por. 


Mes,  Sant  Francesc  d'Assis,  era 
Incapaç  de  fer  cap  mal 
A  ningú,  fos  home  o  fera. 
Mal  fos  el  tigre  reial. 

De  tan  bon  cor  que  tenia 
Homes  i  bèsties  l'amaven 
I  els  ocellets  s  aturaven 
A  la  mà  que  els  hi  estenia. 


I  com  que  el  Sant  desitjava 
Que  tothom  visqués  en  pau, 
Mentres  el  poble  caçava 
Veu's  aqui  lo  que  li  plau: 


Buscar  arreu  el  llop  crudel 
I  havent-lo  trobat,  per  fi, 
Cridar-lo  amb  parla  de  mel, 
Somriure-li  i  dir-li  així: 

—  «Ah,  llop,  llop  que  fas  tan  mal 
I  portes  tan  mala  vida! 
Si  escoltes  la  meva  crida, 
Farem  les  paus...  Va  formal! 


Sé  el  motiu  del  mal  que  fas 
I  et  fa  córrer  com  un  llamp 
I  t'atia  a  cada  pas: 
Tu  ets  dolent  perquè  tens  fam! 


Doncs,  serem  dos  bons  amics 
I  jo't  donaré  menjar; 
Acabaràs  els  fatics 
I  seràs  mansoi  i  humà. 

Promet-me  que  has  de  mudar 
De  vida,  en  aquest  moment, 
I  en  senyal  de  jurament 
La  pota  hauràs  d'aixecar 
Posant-me-la  aqui  a  la  mà. 


Va  jurar,  el  llop...  Va  complir. 
Des  de  llavors,  el  mesquí. 
Es  tan  mansoi  com  un  ça! 


fAóJi/ú 

aquí 

Dona  fi 

El  Llibre  dels  Animals. 

El  qui  el  sàpia  ben  llegir 
No  podrà  menys  d'estimà-ls. 

El  gocet  estimarà 
I  també  el  gat  casolà; 
El  burret  caminador; 
Els  bous  que  llauren  el  camp; 
Les  abelles  rondinaires; 
El  gripau,  bon  hortolà; 
Els  gentils  ocells  cantaires 
1  el  llop  que  ja  no  fa  por 
Perquè  ja  ha  acabat  la  fam. 

EN    ELS  TALLERS   GRÀFICS   DE 

«LA   QUTENBERO>, 

EDITAT 

PER  LA 

EDITORIAL  CERVANTES 

DE 

BARCELONA 

MAIG   DE  MCMXX 

